**HATÁROZATI JAVASLAT**

**.…/2016. (XII. 15.) Kgy. számú határozat**

1. Szombathely Megyei Jogú Város Közgyűlése a 257/2006. (IX. 7.) Kgy. sz. határozattal elfogadott településszerkezeti tervét az épített környezet alakításáról és védelméről szóló 1997. évi LXXVIII. törvény 8. § és 10. § előírásainak megfelelően, az alábbiak szerint módosítja:
2. *Területhasználati változások*

 **Beépítésre szánt terület**

 Nagyvárosias lakóterület

1. Nagyvárosias lakóterületbe kerül kisvárosias lakóterületből átsorolásra a 8612/8,10, 11, 16,19, 23, 26 és 8613/3 hrsz ingatlanok területe. (6. sorszám alatti terület)
2. Kereskedelmi, szolgáltató gazdasági területből nagyvárosias lakóterület kerül kialakításra a Jászai Mari utca (SZOVA telephely) területén. (26. sorszám alatti terület)

Kisvárosias lakóterület

1. Zöldterületből kisvárosias lakóterület kerül kijelölésre a Gyöngyöshermán városrészben, a Hermán utca 11442/76 hrsz ingatlan északi oldalán 0,14 ha nagyságban. (19. sorszám alatti terület)
2. Településközpont vegyes területből kisvárosias lakóterület kerül kialakításra a Demeter utcában 15814/1-2 hrsz érintett területén. (13. sorszám alatti terület)

Kertvárosias lakóterület

a) Kertvárosias lakóterület kerül kialakításra zöldterületből 2,08 ha nagyságban a Jáki út keleti oldalán (volt szeméttelep). (15. sorszám alatti terület)

b) Kertvárosias lakóterület kerül kialakításra kertes mezőgazdasági területből a 11971/1; 11971/5 és 11972 hrsz ingatlanok 0,73 ha nagyságban. (18. sorszám alatti terület)

c) Közlekedési területből kertvárosias lakóterület kerül bővítésre a Mérleg utca szabályozásának felülvizsgálatával párhuzamosan 0,077 ha nagyságban. (4. sorszám alatti terület)

d) Kertvárosias lakóterületből kisvárosias lakóterület kerül kijelölésre a Szent István király utca 11854; 11855 hrsz ingatlanjainak területén. (25. sorszám alatti terület)

Településközpont vegyes terület

1. Különleges szabadidős területből településközpont vegyes területbe kerül átsorolásra a Farkas Károly utcai 1006 hrsz ingatlan (14. sorszám alatti terület)
2. Kisvárosias lakóterületből településközpont vegyes területbe kerül átsorolásra a volt 10305 hrsz terület a Jáki út keleti oldalán. (11. sorszám alatti terület)

Ipari gazdasági terület

1. Kisvárosias lakóterületből ipari gazdasági területbe kerül átsorolásra a 7291/6 hrsz Szövő utca 100. hsz. alatti ingatlan területe. (8. sorszám alatti terület)
2. Kereskedelmi, szolgáltató gazdasági területből ipari gazdasági területbe kerül átsorolásra - az ingatlan-nyilvántartási változásokat követve – a 7273/59 hrsz (Palco Kft telephelye része) 2700 m2 nagyságban telekhatárt követve, már egységes 7273/73 hrsz (LUK Savaria Kft telephelye).

Kereskedelmi, szolgáltató gazdasági terület

Zöldterületből kereskedelmi, szolgáltató gazdasági terület kerül kijelölésre a 7,9 ha nagyságban a Jáki út keleti oldala és Körmendi út által közrefogott tömbterület Ferenczy István utca- Szent Gellért utca tervezett összekötésének északi oldalán (volt szemét lerakó telep). (15. sorszám alatti terület)

 Különleges terület

Kertes mezőgazdasági területből különleges közlekedési célú terület kerül kialakításra a Sárdi-ér utca 8149 hrsz ingatlanán 0,5 ha nagyságban. (3. sorszám alatti terület)

**Beépítésre nem szánt területek**

Közlekedési terület

Közlekedési terület kerül kialakításra zöldterületből a Bethlen Gábor utca és Jáki út - Döbreneti Gábor utca összekötésére, a volt szeméttelep beépítésre szánt területeinek feltárása céljából. (15. sorszám alatti terület)

Zöldterület

Kertvárosias lakóterületből zöldterület kerül kijelölésre a Győzelem utcai Szent István és Gizella emlékpark területén 0,035 ha nagyságban. (16. sorszám alatti terület)

Erdőterület

Felső haraszt dűlőben fekvő gyenge (7-es és 8-as min. osztályú) szántók erdősítése biológiai aktivitási érték visszapótlása érdekében: 0740/6 és 0742/1 hrsz. vonatkozásában, összesen 13,8 ha nagyságban.

1. *A területfelhasználás során figyelembe veendő korlátozó feltételek:*

Az egyes vízbázisok védőzónájához tartozó külön jogszabályi előírásokat meg kell tartani.

1. *Biológiai aktivitás érték*

A biológiai aktivitási érték számítással igazolt mértékben kissé emelkedett és 1,12 értékű többletet mutat. A visszapótlást az alábbi erdősítendő területek biztosítják.

A beépítésre szánt területek, illetve egyéb területhasználatok megváltozása miatt összességében csökken a biológiai aktivitási érték. Az értékcsökkenést közigazgatási terület szintjén tudtuk csak kompenzálni (erdősítésekkel), amelyek számára megfelelő területet a Nárai határban lévő, Felső haraszt dűlőben fekvő gyenge (7-es és 8-as min. osztályú) szántók erdősítése 0740/6 és 0742/1 hrsz. vonatkozásában, összesen 13,8 ha nagyságban.

*IV. Rajzi munkarész*

A településszerkezeti terv jóváhagyandó munkarésze a TSZ/M-2015/10 módosított településszerkezeti tervlap.

1. A Közgyűlés felkéri a polgármestert, hogy gondoskodjon a fenti módosítások településszerkezeti terven történő átvezetéséről.
2. A Közgyűlés felkéri a polgármestert, hogy a településrendezési eszköz 2017. évi felülvizsgálatát a helyben szokásos módon hirdesse meg azzal, hogy a kérelmeket legkésőbb 2017. április 30-ig kell benyújtani.

**Felelősök:** Dr. Puskás Tivadar, polgármester

 Illés Károly, alpolgármester

 Dr. Károlyi Ákos, jegyző

(A végrehajtásért felelős: Dr. Telek Miklós a Polgármesteri Kabinet vezetője)

**Határidő:** azonnal /1. pont vonatkozásában/

 2017. január 31. /2. és 3. pontok vonatkozásában/